कुल मिलाकर सिर्फ कूड़े- कचरे की सफाई ही स्वच्छता अभियान का उद्देश्य नहीं होना चाहिए, बल्कि आज जरूरत बच्चों के लिए बेहतर वातावरण, अच्छी शिक्षा और बेहतर तकनीक के साथ अंधविश्वास जैसे कूड़े- कचरे को साफ किया जाए। तभी सही मायनों में हमारी आने वाली भावी पीढ़ी अपने अभिभावकों और अपने गुरुओं पर अभिमान कर पाएगी और तब वे गर्व से कह पाएँगे कि वे सही मायने में सच्चे भारतवासी हैं ,जहाँ ऐसे गुरु और ऐसे माता-पिता वास करते हैं ,जिनकी बदौलत हम बेहतर नागरिक बन पाए।